Γραμμή A (RER)

Η γραμμή Α είναι μια από τις πέντε γραμμές του δικτύου προαστιακού σιδηροδρόμου RER στο Παρίσι και την Ιλ-ντε-Φρανς, στη Γαλλία.

Η γραμμή πηγαίνει από τους δυτικούς τερματικούς στις περιοχές Σαν-Ζερμάν-αν-Λε (Α1), Σερζί-Λε-Ω (Α3) και Πουασί (Α5) στους ανατολικούς τερματικούς στις περιοχές Μπουασί-Σαν-Λεζέ (Α2) και Μαρν-λα-Βαλέ - Σεσί (Α4), κοντά στη Disneyland.

Η γραμμή Α είναι μια από τις γραμμές με τους περισσότερους επιβάτες στον κόσμο, με πάνω από 1,200,000 επιβάτες ημερησίως. Είναι φτιαγμένη από τη σύνδεση Σαν-Ζερμάν-αν-Λε και Ναντέρ στα δυτικά με Βανσέν και Μπουασί-Σαν-Λεζέ στα ανατολικά. Δυο διακλαδώσεις προστέθηκαν στα δυτικά, προς Πουασί και τη νέα πόλη του Σερζί-Ποντουάζ, και μια στα ανατολικά προς τη νέα πόλη της Μαρν-λα-Βαλέ. Οι πιο πρόσφατες επεκτάσεις ήταν προς το Σερζί-Λε-Ω και τη Disneyland.

 Χρονολόγιο 

 14 Δεκεμβρίου 1969: Η RATP αγοράζει την "γραμμή της Βανσέν" από την SNCF, ενώνοντας τη Βαστίλη με το Μπουασί-Σαν-Λεζέ. Κατασκευάζεται καινούργια σήραγγα, που ενώνει την Βανσέν με τη Νασιόν, αντικαθιστώντας τη Βαστίλη ως τερματικό.
 21 Φεβρουαρίου 1970: Η RATP αγοράζει την "γραμμή του Σαν-Ζερμάν" από την SNCF, ενώνοντας το σταθμό Σεν Λαζάρ με το Σαν-Ζερμάν-αν-Λε. Κατασκευάζεται καινούργια σήραγγα, που ενώνει τη Λα Ντεφάνς με την πλατεία Ετουάλ, αντικαθιστώντας τον Σεν Λαζάρ ως τερματικό. Υπηρεσία shuttle μεταξύ Λα Ντεφάνς - Ετουάλ.
 23 Νοεμβρίου 1971: Διάνοιξη σήραγγας από την Ετουάλ μέχρι την Ωμπέρ. Η υπηρεσία shuttle επεκτείνεται και τα νέα δρομολόγια πραγματοποιούνται μεταξύ Λα Ντεφάνς και Ωμπέρ.
 1 Οκτωβρίου 1972: Διάνοιξη σήραγγας από τη Λα Ντεφάνς μέχρι την Ναντέρ-Υνιβερσιτέ. Η υπηρεσία shuttle επεκτείνεται προς τη γραμμή του Σαν-Ζερμάν και τα νέα δρομολόγια πραγματοποιούνται μεταξύ Σαν-Ζερμάν και Ωμπέρ.
 1 Οκτωβρίου 1973: Προσθήκη του υπόγειου σταθμού Ναντέρ-Πρεφεκτύρ, μεταξύ Λα Ντεφάνς και Ναντέρ-Υνιβερσιτέ.
 9 Δεκεμβρίου 1977: Διάνοιξη σήραγγας που ενώνει τις δύο γραμμές, δημιουργώντας τη νέα γραμμή RER A, στην οποία, τα νέα δρομολόγια πραγματοποιούνται μεταξύ Σαν-Ζερμάν και Μπουασί-Σαν-Λεζέ. Προστίθονται δύο νέοι σταθμοί, ο Γκαρ ντε Λυών και ο Σατλέ - Λεζ Αλ. Εγκαινιάζεται μια νέα κλάδος, η "νέα γραμμή της Μαρν-λα-Βαλέ", 8,5 χιλιόμετρα, από την Βανσέν στη Νουαζί-λε-Γκραν.
19 Δεκεμβρίου 1980: Η "νέα γραμμή της Μαρν-λα-Βαλέ", επεκτείνεται από τη Νουαζί-λε-Γκραν στο Τορσί.
29 Μαΐου 1988: Εγκαινιάζεται νέα υπηρεσία, η Δυτική Διασύνδεση (Interconnexion Ouest), από το Σερζί-Σεν-Κριστόφ μέχρι το Τορσί στη Μάρν-λα-Βαλέ καθώς και μια νέα κλάδος από την Ναντέρ-Πρεφεκτύρ στη Σερζί-Σεν-Κριστόφ.
29 Μαΐου 1989: Εγκαινιάζεται νέα διακλάδωση από την Μεζόν-Λαφίτ στο Πουασί.
1 Απριλίου 1992: Η γραμμή της Μαρν-λα-Βαλέ επεκτείνεται από το Τορσί στην Disneyland, δημιουργώντας μια σύνδεση από το κέντρο του Παρισιού εώς τη Dineyland.
29 Αυγούστου 1994: Η γραμμή επεκτείνεται από το Σερζί-Σεν-Κριστόφ εώς Σερζί-Λε Ω, ενώ προστίθεται και ένας νέος σταθμός, ο Νεβίγ-Υνιβερσιτέ, μεταξύ Κονφλάν-Φαν-ντ'Ουάζ και Σερζί-Πρεφεκτύρ.
 10 Ιουνίου 2001: Προστίθεται ο σταθμός Βαλ ντ'Εροπ, μεταξύ Μπυσί-Σαν-Ζωρζ και Μαρν-λα-Βαλέ - Σεσί.

Σταθμοί

Κατηγορία:Σιδηροδρομικές γραμμές στη Γαλλία